Jabarkan Kauripan dari Soegiarto Adikoesoemo dalam bahasa jawa

Soegiarto Adikoesoemo lair ing Malang, Jawa Wétan taun 1938. Saiki yuswané 81 taun lan dhèwèké isih giat lan nduwèni semangat dadi Prèsidhèn Komisaris ing badan usaha kang diyasa déning dhèwèké. Dhèwèké nduwé anak loro lan salah sijining anaké, Haryanto Adikoesoemo uga dadi Prèsidhèn Dirèktur ing PT AKR Corporindo lan kang miyasa salah sijining museum seni kontemporèr kang kondhang ing Indonésia, ya iku Museum of Modern and Contemporary Art utawa Museum Macan ing dhaérah Kebon Jeruk, Jakarta Kulon. Soegiarto Adikoesoemo iku weton sekolah manengah lan diploma. Soegiarto lekas dedagangan ing taun 1960. Nanging, dhèwèké ngadegaké badan usaha ana ing taun 1977. Badan usaha kang diyasa wis ana dhaptaré ing Bursa Èfèk Indonésia kawit 3 Oktober 1994.

Soegiarto Adikoesoemo kalebu ana ing urutan konglomerat paling sugih ing Indonésia. Ing taun 2018, dhèwèké ana ing urutan nomer 39. Miyasa badan usaha saka taun 1977 tekan saiki udu prakara gampang, nanging ana waé alangan lan prakarané. Soegiarto Adikoesoemo uga dadi kepala ing 13 badan usaha ing njaba PT AKR Corporindo. Jabatan kang dicekel uga jabatan kang dhuwur. Badan usaha kang diyasa déning Soegiarto Adikoesoemo tau nemahi sawijining prakara, ya iku anjloging pangedolan saham lan anjloging kasugihan nganti 42%.

Soegiarto Adikoesoemo uga miyasa anak badan usaha kang ana njaba Indonésia, kaya ta ing negara Cina. Nanging, Soegiarto nduwèni pangarep-arep karebèn fokus èkspansi badan usaha ing Indonésia waé, dhèwèke lan PT AKR Corporindo akhiré nglakokaké divestasi utawa ngeculaké anak badan usaha kang ana ing negara Cina kasebut. Badan usaha kang dirilakaké ing Cina cacahé ana lima anak badan usaha saka AKRA Corporindo.